Սիլուան Բադլին

Սիլուան Բադլին (, ), ռուս ռազմական գործիչ, Ռուսական կայսերական բանակի գեներալ-մայոր։

Կենսագրություն 
Սիլուան Բադլինը ծնվել է 1870 թվականի հուլիսի 22-ին Պերմի նահանգի Մոտովիլիխինի գործարանում կոլեգիական քարտուղար Ֆեմիստոկլեյ Իվանովիչի և նրա կնոջ Կապիտոլինա Իվանովնայի ուղղափառ ընտանիքում : Ռուսական կայսերական բանակի գնդապետ  Մոդեստ Բալդինի եղբայրն է։

1887 թվականին ավարտել է Սիմբիրսկի կադետական կորպուսը, նույն տարվա սեպտեմբերի 1-ից անցել է ռազմական ծառայության։  Այնուհետև 1890 թվականին ավարտել է Նիկոլաևի ինժեներական ուսումնարանը, ստանալով պոդպորուչիկի կոչում ծառայության է անցել 13-րդ սակրավորական գումարտակում։ 1892 թվականին ստացել է պորուչիկի կոչում։ 1896 թվականի մայիսի դրությամբ ծառայել է 17-րդ սակրավորական գումարտակում։ 1896 թվականին ավարտել է Նիկոլաևի ռազմա-ինժեներական ակադեմիան, ուսման մեջ հաջողությունների համար  ստանում է  շտաբս-կապիտանի կոչում և փոխադրվում ռազմական ինժեներ։ 1897 թվականի օգոստոսից Սիլուան Բալդինը եղել է Նիկոլաևի ինժեներական ակադեմիայի և ուսումնարանի դասախոս։ 1898 թվականին ստացել է կապիտանի կոչում։ 1900 թվականին դարձել է Նիկոլաևի ինժեներական ակադեմիայի և ուսումնարանի հաստիքային դասախոս և այդ պաշտոնում ծառայել մինչև 1909 թվականը, 1902 թվականից` փոխգնդապետ, 1906 թվականին` գնդապետ։ 1909 թվականի մարտից եղել է Նիկոլաևի ինժեներական ակադեմիայի արտահաստիքային պրոֆեսոր, դասախոսություններ է կարդացել նաև Պետրոգրադի տեխնիկական ուսումնարանում։ 1914 թվականի օգոստոսից եղել է Գլխավոր ռազմա-տեխնիկական վարչության տեխնիկական կոմիտեի մշտական անդամ։ 1915 թվականին ստացել է գեներալ-մայորի կոչում։

Առաջին համաշխարհային պատերազմի ժամանակ Բալդինը գործուղվում է Հյուսիս-Ամերիկյան Միացյալ Նահանգներ, որպես Ռուսական կայսերական բանակի համար ռազմական հանդերձանք գնող առաքելության ղեկավար։ 1917 թվականին վերադառնում է Ռուսաստան։ Հոկտեմբերյան հեղափոխությունից հետո միանում է Սպիտակ բանակին։ 1918 թվականի հուլիսին Սիբիրյան բանակի զորամասերի  կողմից Եկատերինբուրգը գրավելուց հետո, ծառայում է քաղաքի կայազորի շտաբում, իսկ նույն տարվա օգոստոսի 16-ից փոխադրվում է Սիբիրյան բանակի շտաբ։ Քաղաքացիական պատերազմից հետո, 1922-1925 թվականներին, գտնվել է վտարանդիության մեջ, Չեխոսլովակիայում։ 1926 թվականից բնակվել է ԱՄՆ-ում, աշխատել է տարբեր ընկերություններում, որպես ինժեներ։ Եղել է ԱՄՆ-ում Ռուսական ակադեմիական խմբի և Ռուսական պատմական ընկերության անդամ Написал несколько книг по инженерному делу. Умер на Ямайке: Գրել է ինժեներական գործի վերաբերյալ մի քանի գրքեր։ Մահացել է Յամայկայում 1961 թվականի ապրիլի 28-ին։ Թաղված է Նյու-Յորք նահանգի Նովոդիվեևյան ուղղափառ եկեղեցու գերեզմանոցում։

Պարգևներ 
 Սուրբ Ստանիսլավի 2-րդ աստիճանի շքանշան (1905)
 Սուրբ Աննայի 2-րդ աստիճանի շքանշան (1909) 
 Սուրբ Վլադիմիրի 4-րդ աստիճանի շքանշան (1912) 
 Սուրբ Վլադիմիրի 3-րդ աստիճանի շքանշան (1914) 
 Սուրբ Ստանիսլավի 1-ին  աստիճանի շքանշան (1916)

Ծանոթագրություններ

Արտաքին հղումներ 
 Балдин Силуан Фемистоклович
 Siluan Femistoklovich Baldin Manuscripts

Աղբյուրներ 
 Е. В. Волков, Н. Д. Егоров, И. В. Купцов. Белые генералы Восточного фронта Гражданской войны. М. Русский путь, 2003.
 Е. А. Александров. РУССКИЕ В СЕВЕРНОЙ АМЕРИКЕ. Биографический словарь.

Ռուս ռազմական գործիչներ
Առաջին համաշխարհային պատերազմի մասնակիցներ
Ռուսաստանի քաղաքացիական պատերազմի մասնակիցներ
Սուրբ Ստանիսլավի 1-ին աստիճանի շքանշանի ասպետներ
Սուրբ Ստանիսլավի 2-րդ աստիճանի շքանշանի ասպետներ